Diari Oficial de la Generalitat Valenciana


Sumari del DOGV 1009, del 20-02-1989 (1989/813155)

ORDRE de 25 de gener de 1989, de la Conselleria de Treball i Seguretat Social, per la qual es convoquen ajudes per a la integració laboral del minusvàlid.
----------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/01/25/(2)/dof/vci/html**

### Dades del document

Número de DOGV
:   1009

Data del DOGV
:   20-02-1989

Secció del DOGV
:   DISPOSICIONS GENERALS

Número del document
:   1989/813155


Data del document
:   25-01-1989

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 25 de gener de 1989, de la Conselleria de Treball i Seguretat Social, per la qual es convoquen ajudes per a la integració laboral del minusvàlid.  
El Reial Decret 268/85, de 23 de gener, va transferir a la Comunitat Valenciana la competència i funcions en matèria d'integració laboral del minusvàlid la qual cosa obliga que la Comunitat Autònoma habilite la normativa necessària que permeta l'accés a les distintes ajudes existents.  
Aquestes mesures tenen la gènesi en la Llei 13/82, de 7 d'abril, d'integració Social del Minusvàlid la qual disposa en el Títol VII, «de la integració laboral» que es fomentarà l?ocupació dels treballadors minusvàlids desocupats mitjançant l?establiment d'ajudes que faciliten llur integració laboral.  
D'acord amb el mandat establit per aquesta Llei el Ministeri de Treball i Seguretat Social promulgà l?Ordre de 21 de gener de 1986 que establí les línies bàsiques d'ajudes dirigides a promoure i facilitar la creació d'ocupació per al col·lectiu abans esmentat, treballadors minusvàlids en situació de desocupació.  
Conseqüent amb aquestes normes, la política de suport en l?àmbit de la nostra Comunitat Autònoma, es formula fonamentalment per les vies següents: mitjançant la creació i/o ampliació dels Centres Especials d'Ocupació a qui fa referència l?Ordre de 10 d'abril de 1986 d'aquesta mateixa Conselleria, i el suport al manteniment dels llocs de treball d'aquests a través de subvencions salarials i bonificació de les quotes patronals a la Seguretat Social.  
Igualment es facilitarà la integració laboral mitjançant l'ajuda a l'establiment com a treballadors autònoms o pel seu compte, quan llur discapacitat així ho permeta, a través del finançament a fons perdut i/o la reducció d?interessos de determinats préstecs.  
Per tal d'atendre aquests objetius cal que s'articule la normativa que facilite l'accés a les distintes subvencions que s'hi estableixen. Per tant, en atenció d'aquests motius i fent ús de les facultats que em confereix la Llei 5/1983 de 30 de desembre del Govern Valencià i el Decret 36/88, de 21 de març del Consell de la Generalitat Valenciana,  
ORDENE:  
Article primer. Ajudes.  
S'estableix, en l?àmbit de la Comunitat Valenciana, un programa adreçat a afavorir la integració Laboral del Minusvàlid que constarà d'ajudes pels conceptes següents:  
a) Per la creació de llocs de treball, a exercir per minusvàlids en el Centres Especials d'Ocupació.  
b) Destinades al manteniment dels llocs de treball esmentats en l'apartat anterior.  
e) Que faciliten l?establiment a treballadors minusvàlids desocupats, com autònoms o pel seu compte.  
Article segon. Creació de llocs de treball en Centres Especials d'Ocupació.  
Les ajudes enumerades en aquest article tenen per finalitat el suport a projectes que generen ocupació, de caràcter estable, per a treballadors minusvàlids mitjançant la creació o ampliació de Centres Especials d'Ocupació.  
1. Amb aqueix fi es podran concedir les ajudes següents:  
1.1 Subvencions, en casos de projectes de reconegut interés social, creadores de llocs de treball, mitjançant el finançament parcial de la inversió fixa.  
1.2 Subvencions per a la reducció parcial d'interessos (fins a 6 punts) dels préstecs aconseguits d'aquelles entitats de crèdit que tinguen subscrits a l?efecte l?oportú conveni amb el Ministeri de Treball i Seguretat Social, amb la Conselleria de Treball i Seguretat Social o signat un acord març amb la Generalitat Valenciana.  
Els préstecs per a ser subvencionables hauran de tenir com a finalitat contribuir al finançament dels projectes indicats en l'apartat anterior. Les condicions en seran les assenyalades en el conveni abans esmentat.  
1.3 Subvencions per a assistència tècnica, entenent-se per tal l'assessorament i/o informació empresarial, la realització d'estudis de viabilitat i organització, l?elaboració de projectes i qualsevol altre tipus d?assistència a fi de possibilitar la viabilitat de la iniciativa empresarial.  
L?assistència tècnica podrà ser concedida d'ofici, quan l?estudi de l?expedient així ho aconselle o a instància de part, i podrà realitzar-se amb caràcter individual per a cada centre o conjuntament per a un sector.  
El cost d'aquesta assistència, podrà ser subvencionat en la seua totalitat quan siga promogut d'ofici. En cas contrari fins al límit màxim del 80% d'aquest.  
2. Les subvencions indicades anteriorment no superaran en llur conjunt la quantia de dos milions de pessetes per lloc de treball a crear, tret de casos excepcionals en què expressament ho autoritze l?Hble. Sr. Conseller de Treball i Seguretat Social.  
3. Podran ser beneficiaris d'aquestes ajudes el Centres Especials d'Ocupació o els promotors, qualsevulla que siga la forma jurídica que aquelles adopten.  
Article tercer. Subvencions destinades al manteniment de llocs de treball.  
Els Centres Especials d'Ocupació podran aconseguir a l?efecte les ajudes següents:  
1. Subvencions del cost salarial per un import màxim del 50% del salari mínim interprofessional, corresponent al lloc de treball ocupat per minusvàlid que realitze una jornada laboral ordinària i en situació d'alta en la Seguretat Social.  
Quan per raó de la discapacitat del treballador la jornada ho siga a temps parcial, la subvenció assenyalada hi experimentarà una reducció proporcional.  
2. Bonificació del 100% de la quota empresarial a la Seguretat Social, inclosa la d'accidents de treball i malaltia professional i les quotes de recaptació conjunta.  
Aquestes subvencions seran deduïdes directament pels Centres Especials d'Ocupació de les quotes a liquidar mensualment a la Seguretat Social d'acord amb la normativa vigent en la matèria.  
3. Subvencions per a l?adaptació de llocs de Treball i eliminació de barreres arquitectòniques en quantia màxima no superior a tres-centes mil pessetes per lloc de treball a crear, exercit per minusvàlids, i sense que en cap cas ultrapassen el 80% del seu cost.  
4. Subvencions per una sola vegada destinades a sanejar i equilibrar financerament i pressupostàriament els Centres Especials d'Ocupació i a proporcionar assistència tècnica en els termes prevists en l?Ordre del Ministeri de Treball i Seguretat Social de 21 de febrer de 1986.  
Article quart. Ocupació Autònoma.  
Per tal de facilitar l'establiment com a treballadors autònoms o pel seu compte als minusvàlids desocupats es podran concedir les ajudes següents:  
1. Subvencions a fons perdut de fins a quatre-centes mil pessetes que contribuesquen a garantir uns ingressos mínims durant l'inici de l'activitat laboral.  
2. Subvencions per a la reducció parcial d'interessos segons allò previst en l'apartat 1.2 de l'article segon.  
Article cinqué. Requisits.  
1. Subvencions per creació de llocs de treball que estableix l'article segon.  
- Els projectes presentats hauran de tenir viabilitat tècnica, econòmica i financera.  
- Hauran de suposar la creació d'ocupació estable.  
- Els Centres Especials d'Ocupació o els promotors, si s'escau, hauran d'estar al corrent en el compliment de les obligacions pel que fa a la Seguretat Social.  
2. Ajudes per al manteniment de llocs de treball establits en l'article tercer:  
- Els Centres Especials d'Ocupació hauran d'estar al corrent del pagament de llurs obligacions amb la Seguretat Social, llevat que tinguen concedit l'ajornament. En aquest supòsit es requerirà autorització prèvia de la Direcció General d'Ocupació i Cooperació.  
- Així mateix hauran d'estar al corrent en el pagament de les retribucions dels treballadors pels quals es sol·licita la subvenció.  
3. Establiment com a treballadors autònoms o pel seu compte:  
- Acreditar la condició de minusvàlid mitjançant la certificació de l?òrgan competent que va dictar la Resolució.  
- Figurar inscrit com a desocupat en l'Oficina de Col·locació.  
- Que l'activitat a realitzar tinga viabilitat tècnica i econòmica.  
- Compromís d'iniciar-ne l'activitat pel seu compte en un termini màxim de dos mesos, comptadors a partir de la notificació de la Resolució.  
4. Comuns a les ajudes establides en el articles 2. i 3.  
- Estar qualificats com a Centres Especials d'Ocupació i inscrits en el Registre Administratiu creat per Ordre de la Conselleria de Treball i Seguretat Social de 10 d'abril de 1986. En el supèsit que el Centre es trobe sotmès a procés de desqualificació, no podrà instar la sol·licitud de les ajudes previstes en aquesta Ordre.  
- Haver realitzat, si fa el cas, la justificació documental d'acord amb allò indicat en l'article 5. de l'Ordre de 10 d'abril de 1986 d'aquesta Conselleria, per la qual es crea el Registre de Centres Especials d'Ocupació de la Comunitat Valenciana.  
Article sisé. Procediment i Documentació.  
1. Les sol·licituds adreçades a l'Il·lm. Sr. Director General d'Ocupació i Cooperació es formalitzaran, per triplicat exemplar, en els models que a l?efecte editarà la Conselleria de Treball i Seguretat Social.  
Es presentaran en la Direcció Territorial de Treball corresponent, sense perjudici del que preveu l'article 66 de la Llei de Procediment Administratiu, acompanyant-hi la documentació complementària que en cada cas s'hi assenyale.  
2. Les Direccions Territorials instruiran l'avinent expedient verificant la documentació aportada. Quan aquesta siga incompleta es requerirà l?interessat, atés l'article 71 de la Llei de Procediment Administratiu.  
3. Completat l'expedient serà tramés a la Direcció General d'Ocupació i Cooperació en duplicat exemplar, en el termini de 10 dies acompanyat d'un informe motivat pel que fa a la petició deduïda.  
4. Les sol·licituds de subvenció regulades en l'article Tercer s'instaran, sense perjudici del que disposa l'article següent, per períodes anuals naturals.  
Article seté. Terminis de Presentació.  
1. Per a les ajudes per creació de llocs de treball en Centres Especials d'Ocupació i establiment com a treballadors autònoms, des de l'entrada en vigor d?aquesta Ordre fins el 31 d'octubre inclusivament.  
2. Per a les sol·licituds de subvenció per manteniment de llocs de treball:  
a) Els C.E.O. que estiguen funcionant en la data de publicació hauran de formalitzar llur petició de subvenció durant el mes de Febrer de l'exercici corresponent.  
b) No obstant això anterior, les sol·licituds corresponents a aquest exercici, el termini de presentació serà d'un mes a partir de la publicació d'aquesta Ordre.  
c) Els C,.E.O. que enceten llur activitat amb posterioritat al que s'assenyala en l'apartat a) en formularan la petició de subvenció en el termini màxim d'un mes des de la data de formalització dels contractes de treball i consegüent alta en la Seguretat Social dels Treballadors minusvàlids.  
Article vuité. Resolució.  
La Direcció General d'Ocupació i Cooperació adoptarà la Resolució que pertoque a la vista de l?expedient i de les necessitats reals que se'n desprenguen. Previ a resoldre podrà demanar informes dels organismes i entitats que crega avinents.  
La Resolució dictada haurà d'indicar la forma de pagament de la subvenció concedida, sense perjudici del que assenyala l'article següent, i es comunicarà als interessats segons preveu la LPA, trametent-se còpia a la Direcció Territorial corresponent. En aquesta Resolució la Conselleria de Treball i Seguretat Social podrà exigir la constitució de garanties reals o personals per tal de preservar-hi allò establit.  
La concessió i quantia de les ajudes previstes en aquesta norma estaran condicionades, a més del requisits específics ja citats, a la disponibilitat pressupostària consignada en el Programa.  
Article nové. Pagament i Justificació de les Subvencions.  
1. Creació de llocs de treball:  
La justificació i pagament de les ajudes a la inversió i creació de llocs de treball en Centres Especials d'Ocupació es realitzarà de la manera següent:  
Els pagaments es faran en tot cas, amb la presentació prèvia dels justificants de la inversió, contractes de treball i comunicats d'alta en la S.S., essent-ne proporcional el lliurament a la justificació realitzada.  
2. Manteniment de llocs de treball:  
El pagament de la subvenció salarial es farà en quatre terminis:  
- El primer pagament, per un import de fins el 50% de la subvenció concedida, es lliurarà després de dictada la resolució.  
- El segon pagament, per un import de fins el 20% de la subvenció, es lliurarà prèvia acreditació pels interessats de les meritacions salarials i liquidació de quotes socials corresponents al primer semestre.  
- El tercer pagament, per un import fins el 15% de la subvenció serà lliurat prèvia acreditació pels interessats de les meritacions salarials i liquidació de quotes socials corresponents al tercer trimestre.  
- El pagament del 15% restant, o la quantitat que en resulte, es farà desprès de justificades les despeses abans esmentades corresponents al quart trimestre.  
3. Establiment com a treballadors autònoms:  
1. Pel que fa a les ajudes concedides a fons perdut de fins a quatre-centes mil pessetes, el pagament es podrà efectuar immediatament a la Resolució concessòria, establint-se un termini de tres mesos a partir de la notificació d'aquesta per a la justificació de les inversions realitzades i el començament de l'activitat laboral.  
2. Quan es tracte de subvencions financeres, el pagament de l'ajuda es lliurarà directament a l'entitat de crèdit que havia concedit el préstec al beneficiari a fi que aquesta amortitze fins on arribe el principal.  
Article deu.  
L?incompliment total o parcial de qualsevol de les obligacions que condicionaren la concessió de la subvenció podrà constituir causa determinant de la revocació de les ajudes i el reintegrament de llur import, amb la incoació prèvia de l?oportú expedient.  
DISPOSICIONS ADDICIONALS  
Primera  
A l'efecte del que disposa aquesta norma són Centres Especials d'Ocupació els definits i registrats segons estableix l'Ordre de 10 d'abril de 1986 de la Conselleria de Treball i Seguretat Social.  
Segona  
Per al que no preveu aquesta disposició serà d'aplicació el que estableix l'Ordre del Ministeri de Treball i Seguretat Social de 21 de febrer de 1986.  
DISPOSICIO FINAL  
Aquesta ordre, que vigirà l'endemà de la publicació al DOGV, tindrà efectes des del dia 1 de gener de 1989.  
València, 25 de gener de 1989.  
El Conseller de Treball i Seguretat Social,   
MIQUEL DOMENECH PASTOR


Còpia Permalink ELI